《仪贤堂监策秀才联句诗》
南北朝·到溉

雄州试异等，提庭乃专对。顾学类括羽，奇文若锦缋。

滋兰成秀类，照车光赤琲。摄官恶簪带，疲疴谢名辈。

乙奏饮馀列，甲科光往载。深奇无绝踪，孙董有遗概。

春风涵宛转，迟光乍明昧。列秀总中筵，群才盛皇代。

如纶疾影响，裁蒲启蒙昧。雕龙既已彰，青紫行当佩。

裒然既玉响，高粲亦兰綷。广川良易追，淄水非难配。

贡士光相门，搜贤尽幽塞。善说理无穷，借书心靡诲。

来彦各东西，翼亮更出内。康哉信在今，伊余事耕耒。

作者简介：（477—548）南朝梁彭城武原人，字茂灌。到洽兄。少孤贫，聪敏有才学。起家齐王国左常侍，为任昉所知。入梁，历御史中丞、都官尚书、吏部尚书，累迁国子祭酒。后因疾失明，以散骑常侍，就第养疾。性俭率谨厚，不好声色。善弈，入六品。与朱异友善。信佛食素，捐舍为二寺。与弟到洽、到沼俱以才闻名，时称“诸到”。